CELEX: 62013TN0017
Language: el
Date: 2013-01-11 00:00:00
Title: Υπόθεση T-17/13: Αγωγή της 11ης Ιανουαρίου 2013 — ANKO κατά Επιτροπής

16.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/24
            
         Αγωγή της 11ης Ιανουαρίου 2013 — ANKO κατά Επιτροπής
   (Υπόθεση T-17/13)
   2013/C 79/43
   Γλώσσα διαδικασίας: η ελληνική
   
      Διάδικοι
   
   
      Ενάγουσα: ANKO AE Αντιπροσωπειών, Εμπορίου και Βιομηχανίας (Αθήνα, Ελλάδα) (εκπρόσωπος: Β. Χριστιανός, δικηγόρος)
   
      Εναγομένη: Ευρωπαϊκή Επιτροπή
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               Να αναγνωρισθεί ότι η ενάγουσα δεν οφείλει να επιστρέψει ως αχρεωστήτως καταβληθέν το ποσό που η Επιτροπή της κατέβαλε για το έργο POCΕΜΟΝ·
            
         
               —
            
            
               Να αναγνωρισθεί ότι η ενάγουσα δεν οφείλει να καταβάλει στην Επιτροπή κατ’ αποκοπή αποζημίωση για το έργο POCΕΜΟΝ·
            
         
               —
            
            
               Να αναγνωρισθεί ότι η Επιτροπή αβασίμως προέβη σε συμψηφισμό ποσού που όφειλε να καταβάλει στην ΑΝΚΟ· και
            
         
               —
            
            
               Να καταδικασθεί η Επιτροπή στη δικαστική δαπάνη της ενάγουσας.
            
         
      Ισχυρισμοί και κύρια επιχειρήματα
   
   Η προκειμένη αγωγή αφορά ευθύνη της Επιτροπής από την υπ’ αριθ. 216088 σύμβαση για την εκτέλεση του έργου «Point Of CarE MONitoring and Diagnostics for Autoimmune Diseases» (POCEMON), δυνάμει του άρθρου 272 ΣΛΕΕ. Συγκεκριμένα, η ενάγουσα υποστηρίζει ότι, παρόλο που εκτέλεσε τις συμβατικές της υποχρεώσεις, η Επιτροπή, κατά παράβαση της ως άνω συμβάσεως, της αρχής της καλής πίστης, της απαγόρευσης κατάχρησης δικαιώματος και της αναλογικότητας, ζήτησε επιστροφή των καταβληθέντων στην ΑΝΚΟ ποσών. Περαιτέρω, η Επιτροπή επεδίωξε το συμψηφισμό απαιτήσεων που δεν ήταν βέβαιες, εκκαθαρισμένες και απαιτητές.
   
               —
            
            
               Για τους λόγους αυτούς, η ενάγουσα υποστηρίζει, πρώτον, ότι δεν οφείλει να επιστρέψει ως αχρεωστήτως καταβληθέν το σύνολο του ποσού που η Επιτροπή της κατέβαλε για το έργο POCEMON. Δεύτερον, ότι δεν οφείλει να καταβάλει στην Επιτροπή κατ’ αποκοπή αποζημίωση (liquidated damages) για το έργο POCEMON. Τρίτον, ότι η Επιτροπή δεν δικαιούτο να προβεί σε συμψηφισμό ποσών τα οποία οφείλει στην ενάγουσα και τα οποία δεν είναι βέβαια, εκκαθαρισμένα και απαιτητά.